ΚΟΙΝΗ ΘΕΣΗ (ΕΚ) αριθ. 23/1999

που καθορίστηκε από το Συμβούλιο στις 20 Μαΐου 1999

για την έκδοση της οδηgίας 1999/.../ΕΚ του Ευρωπαϊκού Κοινοβουλίου και του Συμβουλίου για το ταχύμετρο των δικύκλων ή τρικύκλων οχημάτων με κινητήρα και για την τροποποίηση της οδηγίας 92/61/ΕΟΚ του Συμβουλίου για την έγκριση τύπου των δικύκλων ή τρικύκλων οχημάτων με κινητήρα

(1999/C 232/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1)

τη γνώμη της Οικονομικής και Κοινωνικής Επιτροπής(2)

Ενεργώντας σύμφωνα με τη διαδικασία του άρθρου 251 της συnθήκης(3)

Εκτιμώντας τα ακόλουθα:

(1) σε όλα τα κράτη μέλη, τα δίκυκλα ή τρίκυκλα οχήματα με κινητήρα πρέπει, όσον αφορά το ταχύμετρο, να πληρούν ορισμένα τεχνικά χαρακτηριστικά που καθορίζονται ως υποχρεωτικές προδιαγραφές οι οποίες διαφέρουν μεταξύ των κρατών μελών· ότι, οι διαφορές αυτές παρεμποδίζουν τις συναλλαγές στο εσωτερικό της Κοινότητας·

(2) τα εμπόδια αυτά στη λειτουργία της εσωτερικής αγοράς μπορούν να εξαλειφθούν εφόσον οι ίδιες προδιαγραφές εγκριθούν από όλα τα κράτη μέλη σε αντικατάσταση των υφιστάμενων ρυθμίσεών τους·

(3) η παρούσα οδηγία προστίθεται στον κατάλογο των ειδικών οδηγιών, οι οποίες πρέπει να τηρούνται δυνάμει των διατάξεων του άρθρου 4 της οδηγίας 92/61/ΕΟΚ του Συμβουλίου της 30ής Ιουνίου 1992, περί εγκρίσεως τύπου των δικύκλων ή τρικύκλων οχημάτων με κινητήρα(4)·

(4) η θέσπιση εναρμονισμένων διατάξεων για το ταχύμετρο των δικύκλων ή τρικύκλων οχημάτων με κινητήρα είναι απαραίτητη, προκειμένου, για έκαστο τύπο των εν λόγω οχημάτων, να καταστεί δυνατή η εφαρμογή των διαδικασιών εγκρίσεως τύπου οχήματος και εγκρίσεως τύπου στοιχείου που αποτελούν το αντικείμενο της οδηγίας 92/61/ΕΟΚ·

(5) σύμφωνα με την αρχή της επικουρικότητας και την αρχή της αναλογικότητας όπως θεσπίζονται στο άρθρο 3 Β της συνθήκης, ο στόχος της προβλεπόμενης δράσης, δηλαδή η κοινοτική έγκριση τύπου οχήματος, είναι αδύνατον να επιτευχθεί επαρκώς από τα κράτη μέλη και δύναται συνεπώς, λόγω των διαστάσεων και των αποτελεσμάτων της προβλεπόμενης δράσης, να επιτευχθεί καλύτερα σε κοινοτικό επίπεδο· ότι η παρούσα οδηγία περιορίζεται στα αναγκαία όρια για την επίτευξη αυτού του στόχου και δεν υπερβαίνει το αναγκαίο προς το σκοπό αυτό μέτρο·

(6) προκειμένου να διευκολυνθεί η πρόσβαση στις αγορές τρίτων χωρών, καθίσταται σαφώς αναγκαία η καθιέρωση της ισοτιμίας μεταξύ των προδιαγραφών της παρούσας οδηγίας και εκείνων του κανονισμού αριθ. 39 της Οικονομικής Επιτροπής για την Ευρώπη των Ηνωμένων Εθνών·

(7) κατά συνέπεια η οδηγία 92/61/ΕΟΚ πρέπει να τροποποιηθεί αναλόγως,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία εφαρμόζεται στο ταχύμετρο όλων των τύπων οχημάτων που ορίζονται στο άρθρο 1 της οδηγίας 92/61/ΕΟΚ.

2. Όλα τα οχήματα που καλύπτονται από το πεδίο εφαρμογής της οδηγίας 92/61/ΕΟΚ πρέπει να είναι εξοπλισμένα με ταχύμετρο, το οποίο να πληροί το παράρτημα της παρούσας οδηγίας.

Άρθρο 2

Οι διαδικασίες για τη χορήγηση της έγκρισης τύπου στοιχείου όσον αφορά το ταχύμετρο συγκεκριμένου τύπου δικύκλου ή τρικύκλου οχήματος με κινητήρα, καθώς και οι προϋποθέσεις για την ελεύθερη κυκλοφορία των οχημάτων αυτών θεσπίζονται από την οδηγία 92/61/ΕΟΚ, στα κεφάλαια II και III αντιστοίχως.

Άρθρο 3

Σύμφωνα με το άρθρο 11 της οδηγίας 92/61/ΕΟΚ, αναγνωρίζεται η ισοδυναμία μεταξύ των απαιτήσεων της παρούσας οδηγίας και των αντίστοιχων του κανονισμού αριθ. 39 της Οικονομικής Επιτροπής για την Ευρώπη των Ηνωμένων Εθνών, υπό την πλέον πρόσφατη μορφή που έχει εγκρίνει η Κοινότητα.

Οι αρχές των κρατών μελών που χορηγούν την έγκριση τύπου δέχονται αντί των αντίστοιχων εγκρίσεων τύπου και των σημάτων έγκρισης τύπου που χορηγούνται σύμφωνα με τις προδιαγραφές της παρούσας οδηγίας, τις εγκρίσεις τύπου και τα σήματα έγκρισης τύπου που χορηγούνται σύμφωνα με τις απαιτήσεις του εν λόγω κανονισμού αριθ. 39 εντός του πεδίου εφαρμογής του κανονισμού αυτού.

Άρθρο 4

Οι τροποποιήσεις που είναι ουσιώδεις προκειμένου να ληφθούν υπόψη οι τροποποιήσεις στον κανονισμό 39 της Οικονομικής Επιτροπής για την Ευρώπη των Ηνωμένων Εθνών, και προκειμένου να προσαρμοσθεί το παράρτημα στην τεχνική πρόοδο, εγκρίνονται σύμφωνα με τη διαδικασία η οποία προβλέπεται στο άρθρο 13 της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(5).

Άρθρο 5

Η οδηγία 92/61/ΕΟΚ τροποποιείται ως εξής:

1. Στο πάραρτημα I, σημείο 45, ο τίτλος "δείκτης ταχύτητας και μετρητής χιλιομετρικών αποστάσεων για τις μοτοσυκλέτες, τα τρίκυκλα και τα τετράκυκλα" αντικαθίσταται από τον τίτλο: "ταχύμετρο" και η ένδειξη "ΠΙΣΤ" αντικαθίσταται από την ένδειξη "ΕΟ",

2. Το παράρτημα II τροποποιείται ως εξής:

α) στο σημείο 4.7, ο τίτλος "ταχύμετρο και δείκτης χιλιομετρικών αποστάσεων: ναι/όχι" αντικαθίσταται από τον τίτλο "ταχύμετρο",

β) παρεμβάλλονται τα ακόλουθα σημεία:

"4.7.3. Φωτογραφίες ή/και σχέδια του πλήρους συστήματος

4.7.4. Περιοχή των απεικονιζομένων ταχυτήτων

4.7.5. Ανοχή του μηχανισμού μέτρησης του ταχυμέτρου

4.7.6. Τεχνική σταθερά του ταχυμέτρου

4.7.7. Τρόπος λειτουργίας και περιγραφή του μηχανισμού μετάδοσης της κίνησης

4.7.8. Γενική σχέση μετάδοσης του μηχανισμού κίνησης."

3. Στο παράρτημα III, σημείο 10.12 ο τίτλος "δείκτης ταχύτητας και χιλιομετρικών αποστάσεων στα μοτοποδήλατα, τα τρίκυκλα και τα τετράκυκλα" αντικαθίσταται από τον τίτλο "ταχύμετρο" και η ένδειξη "ΠΙΣΤ" αντικαθίσταται από την ένδειξη "ΕΟ".

Άρθρο 6

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 1η Ιανουαρίου 2001 και ενημερώνουν αμέσως την Επιτροπή σχετικά.

Τα μέτρα αυτά, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των εθνικών νομοθετικών διατάξεων τις οποίες θεσπίζουν στον τομέα που διέπεται από την παρούσα οδηγία.

3. Από την 1η Ιανουαρίου 2001 τα κράτη μέλη δεν μπορούν πλέον να απαγορεύουν, για λόγους που αφορούν τα ταχύμετρα, την πρώτη θέση σε κυκλοφορία των οχημάτων τα οποία πληρούν τις απαιτήσεις της παρούσας οδηγίας.

4. Τα κράτη μέλη εφαρμόζουν τις διατάξεις που προβλέπονται στην παράγραφο 1 πρώτο εδάφιο από 1ης Ιουλίου 2001, εκτός από τα μοτοποδήλατα, στα οποία οι διατάξεις αυτές εφαρμόζονται από την 1η Ιανουαρίου 2002.

Άρθρο 7

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 8

Η παρούσα οδηγία απευθύνεται στα κράτη μέλη.

...

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 212 της 8.7.1998, σ. 7.

(2) ΕΕ C 40 της 15.2.1999, σ. 1.

(3) Γνώmη του Ευρωπαϊκού Κοινοβουλίου της ... (δεν έχει δημοσιευθεί ακόμη στην Επίσημη Εφημερίδα), κοινή θέση του Συμβουλίου της 20ής Μαΐου 1999 και απόφαση του Ευρωπαϊκού Κοινοβουλίου της ... (δεν έχει δημοσιευθεί ακόμη στην Επίσημη Εφημερίδα).

(4) ΕΕ L 225 της 10.8.1992, σ. 72· οδηγία όπως τροποποιήθηκε από την πράξη προσχώρησης του 1994.

(5) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 98/91/ΕΚ (ΕΕ L11 της 16.1.1999, σ. 25).

ΠΑΡΑΡΤΗΜΑ

1. Ορισμοί

Για τους σκοπούς της παρούσας οδηγίας νοείται ως:

1.1. "τύπος οχήματος σχετικά με το ταχύμετρό του", τα οχήματα που δεν παρουσιάζουν ουσιώδεις διαφορές μεταξύ τους, οι οποίες μπορούν να αφορούν ιδίως τα ακόλουθα σημεία:

1.1.1. το χαρακτηρισμό του μεγέθους των ελαστικών επισώτρων που επιλέγονται από το φάσμα των κανονικώς προβλεπόμενων ελαστικών επισώτρων,

1.1.2. τη γενική σχέση μετάδοσης, περιλαμβανομένου τυχόν προσαρμογέα μείωσης, στο ταχύμετρο,

1.1.3. τον τύπο ταχυμέτρου όπως χαρακτηρίζεται από:

1.1.3.1. την ανοχή του μηχανισμού μέτρησης του ταχυμέτρου,

1.1.3.2. την τεχνική σταθερά του ταχυμέτρου,

1.1.3.3. την περιοχή των απεικονιζομένων ταχυτήτων,

1.2. "κανονικώς προβλεπόμενα ελαστικά επίσωτρα", ο προβλεπόμενος ή οι προβλεπόμενοι από τον κατασκευαστή για τον τύπο του υπό εξέταση οχήματος τύποι ελαστικών επισώτρων και οι οποίοι αναφέρονται στο δελτίο πληροφοριών που αναφέρεται στο παράρτημα II της οδηγίας 92/61/ΕΟΚ.

Τα ελαστικά επίσωτρα χιονιού δεν θεωρούνται ως κανονικώς προβλεπόμενα ελαστικά επίσωτρα,

1.3. "κανονική πίεση λειτουργίας", η πίεση πλήρωσης εν ψυχρώ που καθορίζεται από τον κατασκευαστή του οχήματος, αυξημένη κατά 0,2 bar,

1.4. "ταχύμετρο", το τμήμα του εξοπλισμού που προορίζεται να ενημερώνει τον οδηγό για τη στιγμιαία ταχύτητα του οχήματός του,

1.4.1. "ανοχή του μηχανισμού μέτρησης του ταχυμέτρου", η ακρίβεια του ταχυμέτρου ως οργάνου, εκφρασμένη ως άνω και κάτω όριο ένδειξης της ταχύτητας για μια περιοχή μετρούμενων ταχυτήτων,

1.4.2. "τεχνική σταθερά του ταχυμέτρου", η σχέση μεταξύ των περιστροφών εισόδου ή παλμών ανά λεπτό και μιας συγκεκριμένης απεικονιζόμενης ταχύτητας,

1.5. "μάζα σε κατάσταση λειτουργίας", η μάζα όπως ορίζεται στη σημείωση του παραρτήματος II της οδηγίας 92/61/ΕΟΚ, στοιχείο δ), σημείο 2.

2. Απαιτήσεις

2.1. Ο πίνακας του ταχυμέτρου πρέπει να ευρίσκεται εντός του αμέσου οπτικού πεδίου του οδηγού και πρέπει να είναι ευανάγνωστος και την ημέρα και τη νύκτα. Η περιοχή των απεικονιζομένων ταχυτήτων πρέπει να είναι επαρκώς ευρεία ώστε να περιλαμβάνει την ανωτάτη ταχύτητα που υποδεικνύει ο κατασκευαστής για αυτόν τον τύπο οχήματος.

2.2. Όταν το ταχύμετρο περιλαμβάνει πίνακα αντί για ψηφιακή παρουσίαση, ο πίνακας πρέπει να φέρει ευκρινείς διαβαθμίσεις.

2.2.1. προκειμένου για τα ταχύμετρα που προορίζονται για δίκυκλες ή τρίκυκλες μοτοσικλέτες, οι διαβαθμίσεις της κλίμακας πρέπει να είναι ανά 1, 2, 5 ή 10 km/h. Η ένδειξη της ταχύτητας πρέπει να γίνεται στον πίνακα κατά τον ακόλουθο τρόπο:

2.2.1.1. όταν η ανωτάτη ταχύτητα που εμφανίζεται στον πίνακα δεν υπερβαίνει τα 200 km/h, τα διαστήματα των αναγραφόμενων αριθμητικών τιμών της ταχύτητας δεν πρέπει να υπερβαίνουν τα 20 km/h,

2.2.1.2. όταν η ανωτάτη ταχύτητα που εμφανίζεται στον πίνακα υπερβαίνει τα 200 km/h, τα διαστήματα των αναγραφόμενων αριθμητικών τιμών της ταχύτητας στον πίνακα πρέπει να είναι διαστήματα 30 km/h το πολύ,

2.2.2. προκειμένου για τα ταχύμετρα που προορίζονται για μοτοποδήλατα, η ανώτατη ταχύτητα που εμφανίζεται στον πίνακα δεν θα υπερβαίνει τα 80 km/h· οι διαβαθμίσεις της κλίμακας πρέπει να είναι ανά 1, 2, 5 ή 10 km/h και τα διαστήματα των αναγραφόμενων αριθμητικών τιμών της ταχύτητας στον πίνακα δεν πρέπει να υπερβαίνουν τα 10 km/h.

Επιπροσθέτως, ο πίνακας πρέπει να εμφανίζει σαφώς την ταχύτητα των 45 km/h (ή των 25 km/h), στην περίπτωση των μοτοποδηλάτων χαμηλών επιδόσεων.

2.2.3. σε περίπτωση οχήματος που προορίζεται να διατεθεί προς πώληση εντός κράτους μέλους το οποίο χρησιμοποιεί τις μονάδες μέτρησης του αυτοκρατορικού συστήματος, το ταχύμετρο πρέπει επίσης να φέρει διαβαθμίσεις σε mph (μίλια την ώρα)· οι διαβαθμίσεις της κλίμακας πρέπει να είναι ανά 1, 2, 5 ή 10 mph. Τα διαστήματα των αναγραφόμενων αριθμητικών τιμών της ταχύτητας πρέπει να είναι διαστήματα 20 mph το πολύ, και να αρχίζουν είτε από τα 10 mph είτε από τα 20 mph.

2.2.4. οι αναγραφόμενες αριθμητικές τιμές δεν είναι απαραίτητο να είναι σε τακτά διαστήματα.

2.3. Η ακρίβεια του ταχυμέτρου ελέγχεται σύμφωνα με τη διαδικασία που ακολουθεί:

2.3.1. Το όχημα φέρει ελαστικά επίσωτρα ενός εκ των κανονικών προβλεπομένων τύπων ελαστικών τύπων επισώτρων όπως ορίζεται στο σημείο 1.2 του παρόντος παραρτήματος. Η δοκιμή πρέπει να επαναλαμβάνεται για κάθε τύπο ταχυμέτρου που προβλέπεται να τοποθετηθεί από τον κατασκευαστή.

2.3.2. Το φορτίο επί του άξονα των τροχών που θέτει σε κίνηση το ταχύμετρο πρέπει να αντιστοιχεί στην μάζα σε κατάσταση λειτουργίας.

2.3.3. Η θερμοκρασία αναφοράς στο σημείο τοποθέτησης του ταχυμέτρου πρέπει να είναι 296 °Κ + 5 °Κ.

2.3.4. Κατά τη διάρκεια κάθε δοκιμής, η πίεση των ελαστικών επισώτρων πρέπει να είναι η κανονική πίεση λειτουργίας που ορίζεται στο σημείο 1.3.

2.3.5. Το όχημα δοκιμάζεται στις ακόλουθες ταχύτητες:

>ΘΕΣΗ ΠΙΝΑΚΑ>

2.3.6. Η συσκευή ελέγχου που χρησιμοποιείται για τη μέτρηση της πραγματικής ταχύτητας του οχήματος πρέπει να έχει ακρίβεια + 0,5 %,

2.3.6.1. εφόσον οι δοκιμές διεξάγονται σε πίστα, το οδόστρωμά της πρέπει να είναι επίπεδο και στεγνό και να έχει επαρκή πρόσφυση,

2.3.6.2. εφόσον για τη δοκιμή χρησιμοποιείται δυναμομετρική τράπεζα με τροχούς, οι τροχοί πρέπει να έχουν διάμετρο τουλάχιστον 2 m. Προκειμένου για τα ταχύμετρα που προορίζονται για τα μοτοποδήλατα, η δοκιμή μπορεί να εκτελείται επί τροχών διαμέτρου τουλάχιστον 400 mm.

2.3.7. Η απεικονιζόμενη ταχύτητα δεν πρέπει να είναι χαμηλότερη από την πραγματική. Μεταξύ της ταχύτητας V1 της απεικονιζόμενης στον πίνακα του ταχυμέτρου και της πραγματικής ταχύτητας V2 πρέπει να υπάρχει η εξής σχέση με τις καθοριζόμενες στο σημείο 2.3.5 τιμές των δοκιμών και μεταξύ των τιμών αυτών:

0 [le ] (V1 - V2) [le ] 0,1 · V2 + 4 km/h.

3. Πιστότητα της παραγωγής

3.1. Ο έλεγχος της πιστότητας της παραγωγής πραγματοποιείται βάσει των διατάξεων του παραρτήματος VI της οδηγίας 92/61/ΕΟΚ.

3.2. Τα μοντέλα παραγωγής θεωρείται ότι πληρούν τις απαιτήσεις της παρούσας οδηγίας, εφόσον, υπό τις συνθήκες που προβλέπονται στα σημεία 2.3.1 έως 2.3.6, υπάρχει μεταξύ της ταχύτητας V1 που απεικονίζεται στον πίνακα του ταχυμέτρου και της πραγματικής ταχύτητας V2 η ακόλουθη σχέση:

0 [le ] (V1 - V2) [le ] 0,1 · V2 + 4 km/h για τα μοτοποδήλατα

και

0 [le ] (V1 - V2) [le ] 0,1 · V2 + 8 km/h για τις δίκυκλες και τρίκυκλες μοτοσικλέτες.

Προσάρτημα 1

ΔΕΛΤΙΟ ΠΛΗΡΟΦΟΡΙΩΝ

Σχετικά με το ταχύμετρο για ένα τύπο δικύκλου ή τρικύκλου οχήματος με κινητήρα

(επισυνάπτεται στην αίτηση έγκρισης, εφόσον αυτή κατατίθεται ανεξάρτητα από την αίτηση έγκρισης του οχήματος)

Αριθμός σειράς (δίδεται από τον αιτούντα)

Η αίτηση έγκρισης όσον αφορά το ταχύμετρο δικύκλου ή τρικύκλου οχήματος με κινητήρα συνοδεύεται από τις πληροφορίες που προβλέπονται στα ακόλουθα σημεία του παραρτήματος II της οδηγίας 92/61/ΕΟΚ, μέρος Α:

0.1.

0.2.

0.5.

0.6.

2.1.

2.1.1.

4.7 έως 4.7.8.

5.2.

5.2.2.

Προσάρτημα 2

ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ

σχετικά με το ταχύμετρο για ένα τύπο δικύκλου ή τρικύκλου οχήματος με κινητήρα

ΜΟΝΤΕΛΟ

>PIC FILE= "C_1999232EL.000602.EPS">

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 28 Μαΐου 1998, η Επιτροπή υπέβαλε πρόταση οδηγίας, βασιζόμενη στο άρθρο 95 της συνθήκης ΕΚ, για το ταχύμετρο των δικύκλων ή τρικύκλων οχημάτων με κινητήρα και για την τροποποίηση της οδηγίας 92/61/ΕΟΚ του Συμβουλίου.

2. Το Ευρωπαϊκό Κοινοβούλιο διετύπωσε τη γνώμη του στις 13 Ιανουαρίου 1999 και δεν πρότεινε τροπολογίες.

3. Η Οικονομική και Κοινωνική Επιτροπή διετύπωσε τη γνώμη της την 1η Δεκεμβρίου 1998.

4. Στις 20 Μαΐου 1999, το Συμβούλιο καθόρισε κοινή θέση για την πρόταση της Επιτροπής σύμφωνα με το άρθρο 251 της συνθήκης.

II. ΣΤΟΧΟΣ

5. Στόχος της πρότασης αυτής είναι να τροποποιηθεί η οδηγία 92/61/ΕΟΚ με την καθιέρωση τεχνικών απαιτήσεων σχεδιασμού ταχυμέτρων που θα τοποθετούνται υποχρεωτικά στα δίκυκλα ή τρίκυκλα οχήματα με κινητήρα, ήτοι προδιαγραφών οι οποίες -παράλληλα με εκείνες για τα άλλα μέρη και χαρακτηριστικά που προβλέπονται στο παράρτημα I της οδηγίας 92/61/ΕΟΚ- θα τηρούνται για όλα τα οχήματα που πρόκειται να λάβουν έγκριση τύπου και να διατεθούν στην κοινοτική αγορά.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

6. Προκαταρκτικές παρατηρήσεις

Το Συμβούλιο έχει εν γένει αποδεχθεί την αρχική πρόταση της Επιτροπής και έχουν εισαχθεί μικρές μόνον αλλαγές οι οποίες δεν αλλάζουν την ουσία του κειμένου.

7. Διατακτικό

Άρθρο 3

Το άρθρο αυτό ορίζει την ισοδυναμία μεταξύ της οδηγίας και των απαιτήσεων του κανονισμού αριθ. 39 της Οικονομικής Επιτροπής για την Ευρώπη των Ηνωμένων Εθνών και, προκειμένου να αποφευχθεί η τροποποίηση της οδηγίας κάθε φορά που τροποποιείται ο κανονισμός αριθ. 39, το Συμβούλιο έκρινε σκόπιμο να εισαγάγει μια "μεταφερόμενη" αναφορά στον εν λόγω κανονισμό.

Άρθρο 6

Δεδομένου ότι για πρώτη φορά τοποθετούνται ταχύμετρα στα μοτοποδήλατα, το Συμβούλιο αποφάσισε να μεταθέσει την ημερομηνία υποχρεωτικής εφαρμογής των προδιαγραφών για τα μοτοποδήλατα ώστε να παρασχεθεί περισσότερος χρόνος στη βιομηχανία για να αναπτύξει τα ταχύμετρα που θα τοποθετούνται σ' αυτόν τον τύπο οχημάτων.

8. Παράρτημα

Το Συμβούλιο ενέκρινε μικρές αλλαγές στο παράρτημα οι περισσότερες των οποίων αφορούν τη διατύπωση.